Oficialusis leidinys L 158 , 30/06/1993 p. 0016 - 0017

specialusis leidimas suomių kalba: skyrius 3 tomas 50 p. 0119

specialusis leidimas švedų kalba: skyrius 3 tomas 50 p. 0119



Komisijos reglamentas (EEB) Nr. 1662/93 1993 m. birželio 29 d. nustatantis išsamias Tarybos reglamento (EEB) Nr. 404/93 taikymo taisykles dėl apsaugos priemonių bananų sektoriuje taikymo sąlygų EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1993 m. vasario 13 d. Tarybos reglamentą (EEB) Nr. 404/93 dėl bendro bananų rinkos organizavimo [1], ypač į jo 23 straipsnį, kadangi Reglamento (EEB) Nr. 404/93 23 straipsnio 1 dalyje numatyta galimybė imtis atitinkamų priemonių, jei dėl importo ar eksporto vieno ar kelių 1 straipsnyje išvardytų produktų rinka Bendrijoje patiria ar gali patirti rimtų sutrikimų, galinčių kelti grėsmę Sutarties 39 straipsnyje iškeltiems tikslams; kadangi minėtosios priemonės yra siejamos su prekyba su trečiosiomis šalimis ir jų taikymas pasibaigs tam sutrikimui ar sutrikimo grėsmei išnykus; kadangi vertinant, ar Bendrijos rinka yra rimtai sutrikusi ar gali būti sutrikdyta, reikėtų nustatyti pagrindinius kriterijus; kadangi Bendrijos rinkos situaciją reikia vertinti atsižvelgiant ne tik į pačiai rinkai būdingus veiksnius, bet taip pat ir su prekybos tendencijomis susijusius veiksnius; kadangi reikia nustatyti priemonių, kurios gali būti priimtos vadovaujantis Reglamento (EEB) Nr. 404/93 23 straipsniu, tipą; kadangi tos priemonės turi būti tokios, kad jomis būtų pašalinti dėl prekybos su trečiosiomis šalimis atsirandantys sutrikimai ar sutrikimų grėsmės; kadangi tos priemonės turi atitikti susidariusias aplinkybes, kad būtų galima išvengti nepageidautinų padarinių; kadangi dėl to planuojamos priemonės nėra ribojamojo pobūdžio; kadangi turėtų būti palikta galimybė imtis kitų priemonių, galinčių turėti panašių ar netgi menkesnių ribojimo padarinių, kad jos galėtų būti priderintos prie to sutrikimo ar sutrikimo grėsmės Bendrijos rinkoje pobūdžio ar masto; kadangi Bananų vadybos komitetas nepateikė nuomonės per jo pirmininko nustatytą laiką, PRIĖMĖ ŠĮ REGLAMENTĄ: 1 straipsnis Vertinant, ar vieno arba kelių Reglamento (EEB) Nr. 404/93 1 straipsnyje išvardytų produktų rinka Bendrijoje dėl importo ar eksporto patiria ar gali patirti rimtų sutrikimų, kaip apibrėžta minėtojo reglamento 23 straipsnyje, atsižvelgiama į: a) faktiško ar numatomo importo ar eksporto apimtį; b) Bendrijos produkcijos ir Bendrijos bananų prekybos apimtį; c) produkto prieinamumą Bendrijos rinkoje; d) Bendrijos rinkoje registruojamas savų produktų kainas arba numatomas tokių kainų tendencijas, o ypač pernelyg didelį padidėjimą ar sumažėjimą lyginant su pastarųjų metų kainomis; e) Bendrijos rinkoje registruojamas produktų, kilusių iš trečiųjų šalių, kainas, o ypač pernelyg didelį jų sumažėjimą. 2 straipsnis 1. Priemones, kurių galima imtis vadovaujantis Reglamento (EEB) Nr. 404/93 23 straipsnio 2 ir 3 dalimis, sudaro: - importo ar eksporto laikinas sustabdymas, - visiškas ar dalinis importo ar eksporto licencijų išdavimo sustabdymas, - importo ir eksporto licencijų įvedimas, - minimalios importo kainos už produktus, nepatenkančius į importo tarifinę kvotą, įvedimas, - eksporto mokesčio įvedimas. 2. Vadovaujantis Reglamento (EEB) Nr. 404/93 23 straipsniu priimtos priemonės gali būti taikomos tik tam tikriems produktams. Gali būti priimtos kitos panašios ar už 1 dalyje išvardytas priemones mažesnį ribojamąjį poveikį turinčios priemonės, jei jas pateisina Bendrijos rinka. Priimtos priemonės taikomos tokiu laiko tarpsniu ir tokiu mastu, kokiu jos tikrai reikalingos. 3. Imantis priemonių, atsižvelgiama ir į jau pakeliui į Bendriją esančių prekių ypatingą padėtį. 3 straipsnis Apsaugos priemonės taikomos laikantis pagal tarptautinius susitarimus Bendrijai privalomų įsipareigojimų. 4 straipsnis Šis reglamentas įsigalioja 1993 m. liepos 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1993 m. birželio 29 d. Komisijos vardu René Steichen Komisijos narys [1] OL L 47, 1993 2 25, p. 1. --------------------------------------------------